Ramon Novarro
<s>Jose Ramón Gil Samaniego, poznatiji pod umjetničkim imenom Ramón Novarro (6. februar 1899 - 30. oktobar 1968) bio je meksički glumac koji je postao filmska zvijezda u Hollywoodu za vrijeme nijeme ere.</s>

<s>Rodio se u porodici zubara koji je pripadao jednoj od najuglednijih porodica tadašnjeg Meksika.</s><s>Zajedno sa roditeljima je 1913. iz domovine emigrirao u Los Angeles kako bi izbjegli kaos i nasilje Meksičke revolucije.</s><s>Tamo se 1917. godine počeo baviti glumom i sa vremenom privukao pažnju svojim markantnim izgledom.</s><s>Godine 1925. je nastupio kao naslovni protagonist Ben-Hur, najskupljeg hollywoodskog filma u nijemoj eri.</s><s>Tada je već bio često uspoređivan sa Rudolphom Valentinom da bi nakon njegove smrti preuzeo titulu najpopularnijeg latinskog ljubavnika među hollywoodskim glumcima.</s><s>Specijalnost su mu bili pustolovni filmovi mačeva i plašteva.</s><s>Status zvijezde je sačuvao i nakon dolaska zvučnih filmova nastupivši u nekim od najuspješnijih ostvarenja početka 1930-ih.</s><s>Ugovorom je bio vezan za studio MGM, a nakon što mu je sredinom 1930-ih on istekao, nastupao je u niskobudžetnim i ne-hollywoodskim filmovima.</s><s>Usprkos toga, zahvaljujući investiranju prethodno zarađenog novca do kraja života nije imao financijskih problema.</s>

<s>Novarrov privatni život je bio obilježen alkoholizmom, koji su kasniji biografi tumačili nesposobnošću da vlastitu katoličku vjeru pomiri sa homoseksualnim sklonostima.</s><s>30. oktobra 1968. je u svoj dom u Laurel Canyon primio dvojicu braće - 21-godišnjeg Paula i 17-godišnjeg Toma Fergusona - kako bi mu za novac pružili seksualne usluge.</s><s>Oni su ga umjesto toga odlučili opljačkati, uvjereni kako se tamo krije sakriveni novac; pri tome je Novarro mučen i pretučen na smrt.</s><s>Za Novarrovova smrt, čiji su morbidni i bizarni detalji kasnije postali predmetom urbanih legendi su obojica braće osuđena na dugogodišnje zatvorske kazne, ali su sredinom 1970-ih uvjetno pušteni da bi poslije ponovno završili u zatvoru zbog pljački i silovanja.</s>

<s>Izvori</s>

<s>Literatura</s>

<s>Vanjske veze</s>

<s>Ramón Novarro  at the Cinema of Mexico site of the ITESM 
 Ramón Novarro Photo Gallery 
 Ramón Novarro Official site 
 Photographs of Ramon Novarro</s>

<s>Američki filmski glumci
Američki televizijski glumci
Meksički filmski glumci
Meksički televizijski glumci
Gej glumci
LGBT osobe iz Meksika
Žrtve ubistva</s>

